वागा/गुवाहाटी,मार्च 01: भारत Indian Air Force (IAF) बिरखं जाहाजनि खामान्डार अभिनन्दन भार्टामान बिथांखौ भारत-पाकिस्तान सिमायाव थानाय आट्टारि-वागा चेक पस्ट आव भारत हादोराव दैथाय हरफिन्नो थाखाय लाबोबाय।
 MiG-21 बिरखं जाहाजजों पाकिस्तान हादोरनि LOC बारलांनानै थांनाय समाव पाकिस्तान हादोरनि रौनिया हान्जानि सोद्रोमाफोरजों गावख्लायनानै हमजानाय अभिनन्दन भर्टामान बिथांखौ साननैनि उनाव पाकिस्तान हादोरा गोजोन हासथायनानै हादोरनिफ्राय हगारहरफिनबाय।
 पाकिस्तान हादोरखौ मोनफ्रोमबो हादोरनि नारसिन्नायाव बिथांखौ हगारफिन्नाय जायो।  फारसेथिं पाकिस्तान हादोरनि लोगो सिन हादोराबो पाकिस्तान हादोरनि हगारफिन्नाय थांखि लानायखौ गोजोनग्लायनाय मोनो।
 बिथांखौ भरतआव मेडिकॉल चेक आफ खालामनायनि उनाव लाखिगोन।  दासान्दि चेक आफ खालामनाया सोलिफुगासिनो दं।  बिथांखौ बरायनो थाखाय भारतनि सुबुंफोरा जेरावबो थुबुर जादों आरो रंजाखांनायखौ नुनो मोन्नाय जादों। 